Meyer London

Mejeris Londonas (; 1871 m. gruodžio 29 d. Kalvarijoje, Rusijos imperija – 1926 m. birželio 6 d. Niujorke, JAV) – Lietuvos žydų kilmės JAV politikas, Jungtinių Valstijų Kongreso narys. Vienas iš dviejų žmonių, atstovavusių Amerikos Socialistų partiją per visą Amerikos Kongreso istoriją.

Biografija

Gimė 1871 m. gruodžio 29 d. Kalvarijoje. Tėvas Efraimas Londonas buvo talmudo mokytojas, bet vėliau tapo agnostiku. Vaikystėje kartu su tėvais persikėlė gyventi į Poltavą. 1888 m. tėvas, kartu su jaunesniuoju broliu, išvyko gyventi į JAV. Likęs vienas M. Londonas mokėsi žydų mokyklose, vėliau rusų valstybinėse mokyklose. 1891 m. išvyko gyventi į JAV, kur apsistojo Niujorke. 

Niujorke Londono tėvas tapo spaudos leidėju, spausdino įvairius leidinius hebrajų, rusų ir anglų kalbomis. Tėvo spaustuvėjė rinkdavosi įvairūs žydų intelektualai, kurie formavo ir jaunojo M. Londono pažiūras. Gyvendamas Niujorke iš pradžių dirbo korepetitoriumi. Vėliau įsidarbino bibliotekoje, kur laisvu nuo darbo metu daug skaitydavo apie istoriją ir teisę, taip pat dalyvaudavo įvairiuose žydų susitikimuose ir debatuose. 

1890 m. įstojo į Amerikos Socialistų partiją. 1896 m. įstojo į Niujorko Teisės universitetą. Tais pačiais metais kandidatavo į Niujorko valstijos asamblėją. Baigęs mokslus 1898 m. priimtas į Niujorko teisininkų asociacija. Tais pačiais metais vėl kandidatavo į Niujorko valstijos asamblėją, kaip Amerikos socialdemokratų partijos narys. Po 1905–1907 m. Rusijos revoliucijos aktyviai dalyvavo renkant pinigus nukentėjusiems nuo pogromų Rusijos žydams.

1915 m. išrinktas į Jungtinių Valstijų Kongresą. Būdamas kongresmenu buvo vienas iš 50 žmonių, kurie balsavo prieš JAV įsitraukimą į I pasaulinį karą, tačiau JAV įsitraukus į karą tapo karo šalininku. Tai labai nepatiko jo bendrapartiečiams pacifistams. Būdamas socialistu jis nepraktikavo judaizmo ir skeptiškai žiūrėjo į sionistines idėjas, už tai užsitraukė didelę JAV žydų bendruomenės nemalonę. 1919 m. nebuvo perrinktas į kongresą, tačiau 1921 m. vėl išrinktas ir dirbo iki 1923 metų.

1926 m. birželio 6 d. buvo partrenktas mašinos vienoje iš Niujorko gatvių ir tą pačią dieną mirė ligoninėje. II pasaulinio karo metu, 1943 m. vienas iš karinių JAV laivų buvo pavadintas jo vardu - USS Meyer London. Taip pat jo vardu pavadinta viena mokykla ir prekybos pastatas.

Knygos ir straipsniai

 Joint Resolution, Calling Upon the President of the United States to Convene a Congress of Neutral Nations to Offer Mediation to the Belligerents in Europe... Washington, DC: US Government Printing Office, 1915.
 "Preparedness": Its Dangers: A Socialist View of the Militarist Agitation, in the Light of the European War, with a Plea for Mediation. Speech of Hon. Meyer London ... in the House of representatives January 18, 1916. Washington, DC: US Government Printing Office, 1916.
 National Honor: Speech of Hon. Meyer London of New York in the House of Representatives, March 6, 1916. Washington, DC: US Government Printing Office, 1916.
 Abraham Lincoln, a World Force: Speech ... in the House of Representatives, Feb. 12, 1918. Washington, DC: US Government Printing Office, 1918.
 International Socialism and the Inter-Allied War Aims: Speech of the Hon. Meyer London of New York in the House of Representatives, Wednesday, May 1, 1918. Washington, DC: US Government Printing Office, 1918.
 "Socialism and the Terms of Peace," Proceedings of the Academy of Political Science in the City of New York, vol. 7, no. 2 (July 1917), pp. 97–101.

Nuorodos

 "Meyer London Dies" (angl.);

Literatūra

 Frieburger, William. "The Lone Socialist Vote; A Political Study of Meyer London." PhD diss., University of Cincinnati, 1980.
 Goldberg, Gordon J., Meyer London: A Biography of the Socialist New York Congressman, 1871-1926. Jefferson, NC: McFarland & Co., 2012.
 Goldberg, Gordon J., Meyer London: A Political Biography. PhD dissertation, Lehigh University, 1971.
 Lewbel, Sam R. "Meyer London and the 67th Congress: The Socialist in the Harding Years 1921-1923." Master's thesis, Central Connecticut State University, 1979.
 Rogoff, Harry, An East Side Epic: The Life and Work of Meyer London. New York: Vanguard Press, 1930.

JAV Atstovų rūmų nariai